รัฐมนตรีว่าการกระทรวงการคลัง ร่วมให้คำปรึกษาพูดคุยกับประชาชนในงานมหกรรมร่วมใจแก้หนี้บูธของ ธอส.
นายอาคม เติมพิทยาไพสิฐ รัฐมนตรีว่าการกระทรวงการคลัง เยี่ยมชมบูธของธนาคารอาคารสงเคราะห์(ธอส.) ในงาน“มหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ครั้งที่ 1 กรุงเทพฯ ซึ่งกำหนดจัดขึ้นระหว่างวันที่ 4-6 พฤศจิกายน2565 ณ อิมแพ็ค  ฮอลล์ 5 เมืองทองธานี ขณะที่นางลาวัณย์ วงศ์วิวัฒน์ ผู้อำนวยการฝ่ายบริหารหนี้ กทม.  และปริมณฑล ธอส.ให้การต้อนรับ และรายงานการให้ความช่วยเหลือลูกค้าของ ธอส. ที่ประสบปัญหาการผ่อนชำระ ผ่านมาตรการ 22 [M22] : ให้ผ่อนชำระเงินงวดต่ำพร้อมลดอัตราดอกเบี้ยเงินกู้พิเศษระยะเวลา 2 ปี เดือนที่ 1-10 ผ่อนชำระเพียงงวดละ 1,000 บาท คิดดอกเบี้ยเท่ากับ 0% ต่อปี การนำบ้านมือสองของ ธอส. มาจำหน่ายในราคาพิเศษและให้ผ่อนดาวน์ 0% ระยะเวลานานถึง 36 เดือน เป็นต้น รัฐมนตรีว่าการกระทรวงการคลัง สอบถามแนวทางการให้ความช่วยเหลือและผลตอบรับของลูกค้า รวมถึงยังได้ร่วมให้คำปรึกษาพูดคุยกับประชาชนที่มาใช้บริการกับธนาคารในวันนี้ (5พ.ย.65)